Pàgina d'inici	Experiències	Ruta amb BTT al territori del riu de la Sénia
La ruta que et proposem es desplega al peu del vessant oest de la serra de Godall, just a la confluència amb el pla de la Galera. El recorregut, que està senyalitzat i el manté el Consell Comarcal del Montsià, consta de 13 quilòmetres entre l’encreuament conegut com les quatre carreteres, a Ulldecona, i la rotonda d’accés a la Galera i Godall. Tot i que gairebé no hi notareu desnivell, et recomanem que no forceu la marxa. Només així podreu admirar les margenades de pedra seca que dominen el paisatge, i que des de fa segles van convertir la falda de la muntanya en un sistema de terrasses de conreu. Les parets de pedra seca són un patrimoni cada cop més valorat, tan antic o gairebé com les monumentals oliveres que trobarem al camí. El territori del riu de la Sénia és ple d’altres destacats exemples de construcció en pedra seca, com la impressionant barraca de Quicolis, a Freginals.
Del 20 al 21 de gener - Alcanar